armvectores/hy_wikipedia_2023 huggingface dataset:
Անետ Օլզոն

Անետ Օլզոն (շվեդ. Anette Olzon, ծննդյան ժամանակ Անետ Ինգեգերդ Բլյուկերտ շվեդ. Anette Ingegerd Blyckert ծնվել է 1971 թվականի հունիսի 21), շվեդ երգչուհի, Նայթվիշ սիմֆո-մետալ խմբի ներկայիս վոկալիստ։ Ընտրվել է 2000 թեկնածուների թվից։ Փոխարինել է Նայթվիշի նախկին վոկալիստ՝ Տարյա Տուրունենին։ Նախկինում եղել է Alyson Avenue խմբի վոկալիստ։


== Կենսագրություն ==
Ծնվել է 1971 թվականի հունիսի 21-ին, Շվեդիայում, Հելսինգբորգ քաղաքում։ Անետը մեծացել է երաժշտական ընտանիքում և զբաղվել է երգով դեռ մանկուց։ 13 տարեկանից մասնակցել է տաղանդների մրցույթներում, 17 տարեկանում մտել է իր առաջին ղմբի կազմի մեջ։ 21 տարեկանում խաղացել է իր մենակատարողական դերը "Gransland" ռոք-օպերայում, ինջից հետո ընդունվեց Գյոթեբորգի բալետի ակադեմիա։ Երգել է տարբեր երգչախմբերում, խմբերում, մասնակցել է տարբեր նախագծերում սեսիոն վոկալիստի կարգավիճակով,
մեկ անգամ երգել է հարսանիքի ժամանակ։ Իր երաժշտական կարիերայի ընթացքում կատարել է տարբեր վոճերի երգեր։
2010 թվականին նա պատրաստվում էր թողարկեր իր մենակատարողական ալբոմը, ինչի մասին Անետը հայտնել էր իր բլոգում, սակայն ալբոմի թողարկումը հետաջգվեց անհայտ ժամկետով, ինչը պայմանավորված էր Անետի երկրորդ որդու՝ Նեմոյի ծնունդով։


== Սկավառակագրություն ==


=== Alyson Avenue-ի կազմում ===


==== Ալբոմներ ====
Presence of Mind (2000)
Omega (2004)
Changes (2011) չորս երգերի բեքվոկալ


==== Հավաքածուներ ====
Munich's Hardest Hits
Melodic Rock
Fireworks Magazine
Total Frontkrok


=== Նայթվիշի կազմում ===


==== Ալբոմներ ====
Dark Passion Play (2007)
Made in Hong Kong (And in Various Other Places) (2009)
Imaginarium (2012)


==== Սինգլներ ====
Eva (2007)
Amaranth (2007)
Bye Bye Beautiful (2008)
The Islander (2008)


== Հղումներ ==
Պաշտոնական կայք
Պաշտոնական բլոգ
Նայթվիշի պաշտոնական կայքում պրոֆիլ Archived 2009-11-25 at the Wayback Machine.


== Ծանոթագրություններ ==
Ջոզեֆ Բեյթս

Ջոզեֆ Բեյթս (անգլ.՝ Joseph Bates, հուլիսի 8, 1792(1792-07-08), Ռոչեստեր, Փլիմաութ շրջան - մարտի 19, 1872(1872-03-19), Բեթլ Քրիք, Քալհուն շրջան), ամերիկացի ծովագնաց և քարոզիչ, Յոթերորդ օրվա ադվենտիստական եկեղեցու հիմնադիրներից մեկը և ակտիվ գործիչ։


== Կենսագրություն ==
Բեյթսի ծնողները մեծացել են Մասաչուսեթսում։ Հայրը եղել է կամավոր, մասնակցել է Ամերիկայի քաղաքացիական պատերազմին, ստացել է կապիտանի կոչում։ Ջոզեֆը ծնվել է 1792 թվականի հուլիսի 8-ին Մասաչուսեթսի նահանգի Ռոչեսթեր քաղաքում։ Ջոզեֆը մանկուց սիրել է ծով,  երազել է նավաստի դառնալ։ 1807 թվականի հունիսին նա առաջին անգամ անցել է Ատլանտյան օվկիանոսը։ Նրա նավը գրավել են դանիացիները և տեղափոխվել Կոպենհագեն, Բեյթսն ազատ է արձակվել բրիտանացիների կողմից և ստիպված է եղել ծառայել Բրիտանական նավատորմում։
Դրանից հետո Ջոզեֆ դարձել է իր նավի նավապետը և նվիրվել քրիստոնեությանը՝ դառնալով Յոթերորդ օրվա ադվենտիստական եկեղեցու հիմնադիրներից մեկը։ Իր կյանքի ավարտին նա ամբողջովին հրաժարվել է ալկոհոլից, ծխախոտից, սուրճից, նույնիսկ դարձել է բուսակեր։


== Մատենագրություն ==
The Opening Heavens Or, A Connected View of the Testimony of the Prophets and Apostles (1846)
The Seventh Day Sabbath: A Perpetual Sign from the Beginning to the Entering Into the Gates (1846, revised edition 1857)
Second Advent Way Marks and High Heaps (1857)
A Word to the «Little Flock» (1847, with James and Ellen White)
A Vindication of the Seventh-Day Sabbath and the Commandments of God (1848)
A Seal of the Living God (1849)
An Explanation of the Typical and Anti-Typical Sanctuary (1850)
The Autobiography of Elder Joseph Bates (1868) 


== Ծանոթագրություններ ==


== Արտաքին հղումներ ==
Ջոզեֆ Բեյթսի գործերը Գուտենբերգ նախագծում
Joseph Bates' autobiography
Resume of biography
Drawing of Joseph Bates Archived 2016-03-03 at the Wayback Machine.
Adventist Archives Contains articles written by Joseph Bates
Life of Joseph Bates Archived 2012-02-08 at the Wayback Machine., an autobiography
Բալուա լեռ

Բալուա լեռ, Բալուի քար, Սուրբ Մեսրոպի լեռ, քարաժայռ Թուրքիայում, Բալու քաղաքում։ Բալուա լեռան վրա կառուցված է եղել բերդ։ Տեղացիները անվանում էին Սուրբ Մեսրոպի լեռ, իբր Մեսրոպ Մաշտոցը յոթ շաբաթ այստեղ մնացել ու վերջնականապես վերամշակել է հայկական այբուբենը։ 995 թվականին սաստիկ երկրաշարժից փլվել է, և նրա վրայի շինություններն ավերվել են։


== Ծանոթագրություններ ==
Չժաո Սյուե

Չժաո Սյուե (chen՝ 赵 雪, ապրիլի 6, 1985(1985-04-06), Ցզինան, Չինաստան), չինացի շախմատիստուհի։ 2008 թվականից գրոսմասստյեր։ Չինաստանի հավաքականի կազմում մասնակցել է 6 Օլիմպիական խաղերի (2002-2012)։ Երեք անգամ՝ 2002, 2004 և 2016 թվականներին հռչակվել է շախմատի կանանց օլիմպիադայի չեմպիոնուհի, ևս երեք անգամ՝ աշխարհի թիմային առաջնության հաղթող (2007, 2009 և 2011 թվականներին)։ 2004, 2006, 2008, 2010, 2012, 2015, 2017 և 2018 թվականներին մասնակցել է շախմատիստուհիների աշխարհի անհատական առաջնություններին՝ 2010 թվականին հասնելով մինչև կիսաեզրափակիչ փուլ։
Չժաո Սյուեն Պեկինի շախմատի ակումբի թիմի կազմում մասնակցում է Չինաստանի շախմատի լիգայի մրցումներին։


== Վարկանիշի փոփոխությունները ==


== Ծանոթագրություններ ==


== Արտաքին հղումներ ==
շախմատիստի անձնական էջը https://ru.wikipedia.org/wiki/ կայքում
շախմատիստի անձնական էջը Партии Чжао Сюэ в базе Chessgames կայքում
շախմատիստի անձնական էջը Личная карточка Чжао Сюэ на сайте 365chess.com կայքում
շախմատիստի անձնական էջը Выступления Чжао Сюэ на командных чемпионатах мира կայքում
շախմատիստի անձնական էջը Выступления Чжао Сюэ на шахматных олимпиадах կայքում
շախմատիստի անձնական էջը Выступления Чжао Сюэ на командных чемпионатах мира կայքում
Պարտիզակ (Արագածոտնի մարզ)

Անվան այլ կիրառումների համար տե՛ս՝ Պարտիզակ (այլ կիրառումներ)Պարտիզակ, գյուղ Հայաստանի Արագածոտնի մարզում, մարզկենտրոնից՝ 38 կմ հյուսիս-արևմուտք, բարձրությունը ծովի մակերևույթից՝ 1175 մ։


== Բնակչություն ==
Պարտիզակի ազգաբնակչության փոփոխությունը


== Տնտեսություն ==
Բնակչությունը զբաղվում է անասնապահությամբ և խաղողագործությամբ։


== Տես նաև ==
Պարտիզակի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Ձեկոնե

Ձեկոնե (իտալերեն՝ Zeccone), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 1597 մարդ 2008 թվականի մարդահամարի տվյալների, բնակչության խտությունը կազմում է 319 մարդ/կմ²։ Զբաղեցնում է՝ 5 կմ2 տարածք։ Հեռախոսային կոդ՝ 0382։ Փոստային ինդեքս՝ 27012։
Կոմունայի հովանավորն է սուրբ Ռոխը։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 955021
Էլեկտրոնային հասցեն՝ info@comune.zeccone.pv.it


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Կալինովկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Կալինովկա գյուղում բնակվում էր 868 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օբրիվ (Արդենների գավառ)

Օբրիվ (ֆր.՝ Aubrives), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 895 մարդ, բնակչության խտությունը` 83.41 մարդ/կմ²: Բնակավայրը զբաղեցնում է 10.73 կմ² տարածք:


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 38 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 549 աշխատունակ (15-64 տարեկան) բնակիչ, որոնցից ակտիվ էին 397-ը, իսկ ոչ ակտիվները` 152: Ակտիվության ցուցանիշը կազմում է 72,3 %: 397 աշխատունակ մարդկանցից աշխատել է 334 անձ (202 տղամարդ և 132 կին): Գործազուրկ են եղել 63 անձ (27 տղամարդ և 36 կին): 152 անաշխատունակներից 30-ը եղել են աշակերտներ կամ ուսանողներ, 46-ը` թոշակառուներ, իսկ 76-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆյոդոր Նաբիլկինը և դյուցազունները (հեքիաթ)

Ֆյոդոր Նաբիլկինը և դյուցազունները, բելառուսական ժողովրդական հեքիաթ:


== Սյուժե ==
Հեքիաթը պատմում է մի աղքատ մարդու` Ֆյոդոր Նաբիլկինի մասին, որը երազում էր դառնալ դյուցազն: Այդ նպատակով նա հեծնում է իր ձին, թրի տեղ մի գերանդի է վերցնում ու ճանապարհ ընկնում: Ճանապարհին մի սյան վրա գրում է, թե իբր այդ քաղաքով անցել է հզոր դյուցազն Ֆյոդոր Նաբիլկինը: Նրա գրառումը տեսնում է իսկական դյուցազն Կաղնուկը: Վերջինս ցանկանում է ընկերանալ նոր դյուցազնի հետ: Ֆյոդոր Նաբլիկինը թույլատրում է  իր ընկերը դառնալ և երկուսով ճանապարհ են ընկնում: Երկուսով հասնում են մի մարգագետին և մնում են այնտեղ: Մի օր էլ Կաղնուկն ասում է, որ վիշապն իրենցից մեկին մենամարտի է կանչել: Որոշվում է, որ Կաղնուկը պիտի գնա վիշապի մոտ: Մենամարտի ժամանակ վիշապը կարծում է, թե ինքը Ֆյոդոր Նաբիլկինի հետ է մենամարտում: Ֆյոդոր Նաբիլկին հետ ցանկանում է ընկերանալ ևս մեկ դյուցազն` Լեռնիկ անունով: Այս դյուցազնն էլ Ֆյոդոր Նաբիլկինի փոխարեն կռվում ու հաղթում է մի վեցգլխանի վիշապի: Իսկ ինըգլխանի վիշապին հաղթում է ինքը` Նաբիլկինը, տարբեր հնարքներով: 
Թագավորը նրան կանչում է իր պալատ և մեծ պատվով պահում է: Նա նաև օգնում է թագավորին հաղթել թշնամուն: Ի վերջո, թագավորը Ֆյոդոր Նաբիլկինին նշանակում է իր զորքի ամենաուժեղ հրամանատար, իսկ ինքը հանգիստ քնում է:


== Սյուժեն այլ հեքիաթներում ==
Այս հեքիաթի սյուժեն թափառող է: Այն հանդիպում է տարբեր ժողովուրդների հեքիաթներում, տարբեր մշակումներով: Հայ գրողներից այս սյուժեն մշակել է Հովհաննես Թումանյանը` գրելով Քաջ Նազարը հեքիաթը: Հայ գրողներից նույն սյուժեով հեքիաթ է գրել նաև Դերենիկ Դեմիրճյանը:


== Կերպարներ ==
Ֆյոդոր Նաբիլկին
Կաղնուկ, իսկական դյուցազն
Լեռնիկ, իսկական դյուցազն
Թագավոր
Վիշապներ


== Ծանոթագրություններ ==


== Արտաքին հղումներ ==
Фёдор Набилкин и настоящие богатыри
«Федор Набилкин и настоящие богатыри»
Фёдор Набилкин и настоящие богатыри. YouTube
Եգերուխայ

Եգերուխայ (ռուս.՝ Егерухай, ադըղե.՝ Еджэркъуай), աուլ Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 1610 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխնեյաուշևո

Վերխնեյաուշևո (ռուս.՝ Верхнеяушево, բաշկիրերեն՝ Үрге Яуыш), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յարոսլավկա (այլ կիրառումներ)

Յարոսլավկա, կարող է վերաբերել՝

Յարոսլավկա - գյուղ, Ուկրաինայի Ժիտոմիրի մարզի Ռուժինսկի շրջանում
Յարոսլավկա - գյուղ, Ուկրաինայի Խմելնիցկիի մարզի Լետիչևի շրջանում
Յարոսլավկա - գյուղ, Ուկրաինայի Չեռնիգովի մարզի Բոբրովիցայի շրջանում
300 սպարտացիներ։ Կայսրության ծաղկումը

300 սպարտացիներ. կայսրության ծաղկումը (անգլ.՝ 300: Rise of an Empire), Նոամա Մուրրոյի 3D և IMAX 3D պեպլում ժանրի ֆիլմ, որի գործողությունները տեղի են ունենում 2006 թվականին թողարկված «300 սպարտացիներ» ֆիլմի իրադարձություններից առաջ, ընթացքում և հետո։ Գլխավոր դերերում նկարահանվել են Եվա Գրինը, Սալլիվան Ստեպլտոնը և Ռոդրիգո Սանտորոն։ Ֆիլմի շնորհանդեսը ԱՄՆ-ում կայացել է 2014 թվականի մարտի 7-ին։ Ֆիլմին տրվել է PG-16 վարկանիշ բազմաթիվ բռնության և սեռական բնույթի տեսարանների պատճառով։
Ֆիլմում ցուցադրվում է հույն հրամանատար Թեմիստոկլեսի մտացածին պատմությունը, ով մ. թ. ա. 480 թվականին ղեկավարում էր հունական նավատորմը։ Արտեմիսի և Սալամինի պատմական ճակատամարտերում հունական նավատորմը բախվում է պարսիկների կայսր Քսերքսեսի բանակի հետ։


== Սյուժե ==
Ֆիլմի սկզբում Սպարտայի թագուհի Գորոն պատմում է իր զինվորներին Մարաթոնի ճակատամարտի մասին, որտեղ աթենացի զորավար Թեմիստոկլեսը հանկարծակի հարձակմամբ ջախջախեց ափում տեղակայված պարսկական զորքերը Դարեհի գլխավորությամբ։ Կռվի ժամանակ Թեմիստոկլեսը սպանեց Դարեհին պատանի Քսերքսեսի առաջ։ 10 տարի անց վերջինս ցանկանում է վրեժ լուծել աթենացիներից և արշավանք է կազմակերպում դեպի հունական պոլիսներ։ Պարսիկների դեմ դուրս եկան Լեոնիդասը և 300 սպարտացիները Թերմոպիլյան նեղուցում և Թեմիստոկլեսը հունական նավատորմով Սալամինի ծովախորշում։ Չնայած երկօրյա հերոսական մարտերին՝ սապատավոր Էֆիալդի դավաճանության պատճառով Լեոնիդասը և 300 սպարտացիները ընկան և դեպի Աթենք ճանապարհը ազատվեց...


== Պատմական վրիպակներ ==
Քեմբրիջի համալսարանի պրոֆեսոր-հնագետ Փոլ-Փարթլեջ նշել է, որ ֆիլմը պարունակում է պատմական սխալներ։ Օրինակ Մարաթոնի ճակատամարտում ո՛չ Քսերքսը, և ոչ էլ Դարեհը ներկա չեն եղել։ Հակառակ ֆիլմի սյուժեի՝ Արտեմիսիան դեմ է արտահայտվել հույների դեմ նեղուցում ծովամարտ վարելու մտքին և չի մահացել հույն-պարսկական պատերազմներում։ Սպարտացիները ընդամենը օգնության են ուղարկել 16 նավ 400-ից, և ոչ թե մի ամբողջ նավատորմ։


== Հետաքրքիր փաստեր ==
Ռեժիսորի պարտականությունները կատարելու համար մտածվում էր ընտրել Ժաումե Կոլյետ Սերատին։
Թեմիստոկլեսի դերը առաջարկվում էր Ջոել Հետկիրթոնին, բայց նա հրաժարվել է։
Ի սկզբանե ֆիլմի շնորհանդեսը նախատեսվում էր կազմակերպել 2013 թվականի օգոստոսի 2-ին։


== Ծանոթագրություններ ==


== Արտաքին հղումներ ==
www.300themovie.com 300 սպարտացիներ. Կայսրության ծաղկումը. պաշտոնական կայք
Ֆեոդոր Շալյապին

Ֆեոդոր Իվանի Շալյապին (ռուս.՝ Фёдор Ива́нович Шаля́пин, փետրվարի 1 (13), 1873[…], Lisitsyn-Emelin House, Կազան, Կազանի գավար, Կազանի գուբերնիա, Ռուսական կայսրություն - ապրիլի 12, 1938(1938-04-12)[…], Փարիզ), ապրիլի 12, 1938, Փարիզ, Ֆրանսիա), ռուս բաս երգիչ, ռուսական ռեալիստական վոկալ-բեմական արվեստի խոշորագույն ներկայացուցիչներից է։


== Կենսագրություն ==
Ֆեոդոր Շալյապինն ավարտել է Կազանի երկդասյան վարժարանը։ Ունենալով ձայնային առանձնահատուկ տվյալներ՝ 9 տարեկանից երգել է եկեղեցու երգչախմբում։ 1890 թվականին ընդունվել է Սեմյոն Սեմյոնով-Սամարսկու Ուֆայի օպերային թատրոն, որտեղ հանդես է եկել իր առաջին դերերգերով։ 1892–1893 թվականներին Թիֆլիսում աշակերտել է երգիչ Դմիտրի Ուսատովին, 1893–1894 թվականներին օպերային թատրոնում կատարել է Ռամֆիսի (Ջուզեպպե Վերդիի «Աիդա»), Մեֆիստոֆելի (Շառլ Գունոյի «Ֆաուստ»), Դոն Բազիլիոյի (Ջոակինո Ռոսսինիի «Սևիլյան սափրիչ») դերերգերը։
1895 թվականին Շալյապինը երգել է Սանկտ Պետերբուրգի Մարիինյան թատրոնում, 1896–1899 թվականներին՝ Մոսկվայի մասնավոր ռուսական օպերայում, որտեղ ստեղծել է իր երկացանկի հիմնական դերերգերը։ 1899 թվականից եղել է Մոսկվայի Մեծ և Մարիինյան թատրոնների մեներգիչ։ Երգչի համար կարևոր նշանակություն է ունեցել համագործակցությունը կոմպոզիտոր Սերգեյ Ռախմանինովի հետ։ 1901 թվականից Շալյապինը հյուրախաղերով ելույթներ է ունեցել Հռոմի, Մոնտե Կառլոյի, Բեռլինի, Նյու Յորքի «Մետրոպոլիտեն», Միլանի «Լա Սկալա» և այլ խոշոր օպերային թատրոններում՝ արժանանալով համաշխարհային ճանաչման։ 1922 թվականից ապրել է Փարիզում։


== Ստեղծագործական կյանք ==
Շալյապինի արվեստում օրգանապես միաձուլված էր երգչի և դրամատիկական դերասանի տաղանդը, իսկ ձայնի բացառիկ գեղեցիկ ու փափուկ տեմբրն արտահայտում էր հոգու ամենանուրբ ելևէջները։
Վերամարմնավորման բարձր արվեստով է կատարել 

Սուսանինի (Միխայիլ Գլինկայի «Իվան Սուսանին») հերոսական-էպիկական,
Բորիս Գոդունովի (Մոդեստ Մուսորգսկու «Բորիս Գոդունով»),
Իվան Ահեղի (Նիկոլայ Ռիմսկի-Կորսակովի «Պսկովցի կինը») ողբերգական,
Երյոմկայի (Ալեքսանդր Սերովի «Թշնամու ուժը») կենցաղային,
Դևի (Անտոն Ռուբինշտեյնի «Դև»),
Մեֆիստոֆելի (Շառլ Գունոյի «Ֆաուստ») ռոմանտիկական,
Դոն Բազիլիոյի (Ջաոկոմո Ռոսսինիի «Սևիլյան սափրիչ») երգիծական դերերգերը։Շալյապինն ստեղծել է հավաստի կերպարներ, բացահայտել նրանց բարդ ու հակասական ներաշխարհը։ Նա նաև խոշոր կամերային երգիչ էր, Միխայիլ Գլինկայի, Մոդեստ Մուսորգսկու, Պյոտր Չայկովսկու, Ռոբերտ Շումանի, Ֆրանց Շուբերտի ռոմանսների հիանալի մեկնաբանը։


== Շալյապինը բեմադրիչ ==
Շալյապինը բեմադրել է Ժյուլ Մասնեի «Դոն Կիխոտ», Ջուզեպե Վերդիի «Դոն Կառլոս», Մոդեստ Մուսորգսկու «Խովանշչինա» օպերաները։


== Կինոյում և կերպարվեստում ==
Նկարահանվել է «Իվան Վասիլևիչ Ահեղ ցարը» (1915 թ., Ռուսաստան), «Դոն Կիխոտ» (1932 թ., Ֆրանսիա) կինոնկարներում։ Ստեղծել է քանդակագործական, գեղանկարչական, գրաֆիկական և գրական գործեր։


== Ծանոթագրություններ ==
Դուբրովսկի (Շոլոխովսկի շրջան)

Անվան այլ կիրառումների համար տե՛ս՝ Դուբրովսկի (այլ կիրառումներ)Դուբրովսկի (ռուս.՝ Дубровский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Դուբրովսկի գյուղական համայնքի կազմի մեջ։
Կալի (գյուղ, Բեյսկի շրջան)

Անվան այլ կիրառումների համար տե՛ս՝ Կալի (այլ կիրառումներ)Կալի (ռուս.՝ Калы, խակ.՝ Ха-алы), գյուղ Ռուսաստանի, Խակասիա հանրապետության Բեյսկի շրջանի կազմում։
Բնակչությունը 2004 թվականին գրանցված տվյալներով կազմում էր 623 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրքյուլ Պուարո

Էրքյուլ Պուարո (ֆր.՝ Hercule Poirot, 1870-ականներ կամ 1880-ականներ, Սպա, Վերվիե, Լիեժ, Վալոնիա, Բելգիա - հոկտեմբեր 1949 կամ 1970-ականներ), հայտնի անգլիացի գրող Ագաթա Քրիստիի գրական կերպարը, մասնավոր դետեկտիվ, ծագումով բելգիացի, 33 վեպերի, 54 պատմվածքների և 1 պիեսի գլխավոր հերոս։ Այդ ստեղծագործությունները հրատարակվել են 1920 և 1975 թվականների միջև, և դրանց հիման վրա բեմադրվել են ֆիլմեր, հեռուստասերիալներ, թատերական բեմադրություններ և ռադիո ներկայացումներ։ 


== Արտաքին տեսք և անձնական հատկանիշներ ==
Էրքյուլ Պուարոն ցածրահասակ, ձվաձև գլխով, բեղերով և սև մազերով, որոնք ժամանակի ընթացքում նա ներկում է, լավ արդուկված հագուստով, խնամված կոշիկներով։ Պուարոն իր բնակարանը միշտ մաքուր էր պահում։ Նրա տանը կատարյալ մաքրություն էր տիրում և ամեն բան իր տեղում էր գտնվում։ Նրա այս՝ գրեթե մանիակային հատկությունը՝ կարգապահության հանդեպ կրքոտ սերը, նրան օգնում է հանցագործություններ բացահայտելիս։ Պուարոն շատ ճշտապահ է, իր մոտ գրպանի ժամացույց է պահում։ Նա միշտ իր բանկային հաշվի վրա պահում է 444 ֆունտ 4 շիլլինգ 4 պենս։
Էրքյուլ Պուարոն իր համեստությամբ աչքի չի ընկնում և բացահայտ իրեն կոչում է աշխարհահռչակ մարդ։ Հետաքննությունը նա փորձում է ավարտել դրամատիկ ձևով, երբեմն նույնիսկ թատերական տարրեր է մտցնում։ Հատկապես դրա համար նա երբեք իր հետևությունները չի հայտնում մեկ այլ անձի, ոչ կապիտան Հաստինգսին, ոչ տեսուչ Ջեպին։ Նա վերջնական և որոշիչ խոսքն ասում է ամենավերջում, երբ ամեն ինչ մանրամասնորեն իրեն հայտնի է և մութ կետեր չկան։
Հետաքննությունների ժամանակ բացահայտված սիրային գաղտնիքների և ընտանեկան դրամաների մասին նա սկսում է խոսել միայն ծայրահեղ դեպքերում, երբ կա դրա անհրաժեշտությունը։ Մյուս բոլոր դեպքերում լռում է։
Ամբողջ կյանքում ապրելով Անգլիայում՝ Պուարոն գեթ մեկ անգամ չի հատաքրքրվել կանանցով։ Նա ինքն է ասում, որ կանայք իր թուլությունն են, բայց երբեք նրանցով չի տարվում։ Նա սիրահարվել է միայն մեկ անգամ Բելգիայում եղած ժամանակ, երբ երիտասարդ էր և աշխատում էր ոստիկանությունում, սիրահարվել է Վիրջինիա Մեսնար անունով մի աղջկա, բայց սիրավեպը հաջողություն չի ունեցել։
Կոմսուհի Վերա Ռուսկովան (Countess Vera Rossakoff) Պուարոյի վաղեմի սերն է («Մեծ քառյակը»՝ The Big Four)։ Պուարոն խոսում է վարժ անգլերենով, բայց երբեմն կոպիտ սխալներ է թույլ տալիս և խոսում է կոպիտ շեշտադրությամբ․ այդ հանգամանքը նա բացատրում է իր վեպերից մեկում հետևյալ կերպ․


== Ծանոթագրություններ ==
Կազանի եկեղեցի (Դոնի Ռոստով)

Աստվածամոր Կազանյան սրբապատկերի տաճար (ռուս.՝ Храм Казанской иконы Божией Матери), ուղղափառ եկեղեցի Ռուսաստանի Դոնի Ռոստով քաղաքում։ Ենթարկվում է Մոսկվայի պատրիարքարանի Ռոստովի և Նովոչերկասկի թեմի Հյուսիսային գործակալությանը։
Հասցե՝ 344113, Ռոստովի մարզ, ք. Դոնի Ռոստով, Տիեզերագնացների պողոտա, տուն 16ա։


== Պատմություն ==
Աստվածամոր Կազանյան սրբապատկերի տաճարը կառուցվել է Դոնի Ռոստով քաղաքում, Հյուսիսային ջրամբարի մոտ։ Այս տարածքը նախկինում պատկանել է Սուրբ Խաչ հայկական վանքին։ Տաճարը հիմնադրվել է 1996 թվականին քաղաքի բնակելի մեծ թաղամասում ուղղափառ եկեղեցիների բացակայության պատճառով։ Նախկինում քաղաքի այս թաղամասում գործել է Սուրբ Կազանի տաճարը, որն ավերվել է 1931 թվականին։
Սկզբնապես շինարարության վայրում կառուցվել է աղոթքի տուն, իսկ 2004 թվականին սկսվել է քարե տաճարի շինարարությունը։ Սուրբ Կազանի նոր տաճարը կառուցվել է 3,5 տարում և որմնանկարվել ներսից։ 2008 թվականի նոյեմբերի 9-ին տաճարն օծվել է։ Արարողությունն անցկացրել է Ռոստովի և Նովոչերկասկի արքեպիսկոպոս Պանտելեիմոնը (Դոլգանով)։
Ներկայումս տաճարը ջեռուցումով ժամանակակից կառույց է։ Տաճարի շենքն ու զանգակատունը կառուցված են աղյուսից, գմբեթները ոսկեզօծ են, զանգակատունն ունի 9 զանգ։
Ծիսակատարություններն անցկացվում են ամեն օր, տաճարում կազմակերպվում են բարեգործական ճաշկերույթներ։
Տաճարի վանահայրն է ավագ երեց Դիմիտրի Սոբոլևսկին։
Սուրբ Կազանի տաճարին կցված են հետևյալ մատուռները.

Ի պատիվ Սուրբ Նիկողայոս Հրաշագործի (երկաթուղային կայարանում)
Ի պատիվ Աստվածածնի «Օդիգիտրիա» սրբապատկերի (քաղաքամերձ երկաթուղային կայարանում)
Ի պատիվ Աստվածածնի «Ծննդաբերության ժամանակ օգնական» սրբապատկերի («Ընտանիք» բժշկական կենտրոնում)
Ի պատիվ մեծ նահատակ Սուրբ Գևորգի («Ռուբին» գործարանում)Աթոռի տոներն են. Աստվածածնի Կազանյան սրբապատկերի՝ հուլիսի 21-ին (նոր տոմարով) (կապված է Կազանում Սուրբ Աստվածածնի սրբապատկերի հայտնության հետ), նոյեմբերի 4-ին (նոր տոմարով) (Մոսկվայի և Ռուսաստանի ազատագրումը լեհերի ներխուժումից 1612 թվականին)։
Տաճարի համար նկարվել է Սուրբ Աստվածածնի սրբապատկերը Ռոստովի մարզով հոսող Տեմեռնմիկ գետի և Աստվածածնի Կազանի սրբապատկերի տաճարի հետ։ Տաճարին կից գործում են հոգևոր-լուսավորչական դասընթացներ, կիրակնօրյա դպրոց, կազմակերպվում են ուխտավորական ուղևորություններ։


== Արտաքին հղումներ ==
Храм Казанской иконы Божией Матери г. Ростов-на-Дону
Храмы Ростова-на-Дону
Храм Казанской Иконы Божией Матери в Ростове-на-Дону
Ростов-на-Дону. Церковь Казанской иконы Божией Матери
Храм Казанской иконы Божией Матери Archived 2017-09-14 at the Wayback Machine.
Виртуальный тур по храму


== Ծանոթագրություններ ==
Զառա (Լճեի գավառ)

Անվան այլ կիրառումների համար տե՛ս՝ Զառա (այլ կիրառումներ)Զառա, գյուղ Արևմտյան Հայաստանում, Դիարբեքիրի վիլայեթի Լճեի գավառակում։
Եղել է հայաբնակ փոքրիկ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Փիթեր Դայմոնդ

Փիթեր Դայմոնդ (անգլ.՝ Peter A. Diamond, ապրիլի 29, 1940(1940-04-29)[…], Նյու Յորք, Նյու Յորք, ԱՄՆ), ամերիկացի ականավոր տնտեսագետ։ Հայտնի է ԱՄՆ անվտանգության ու սոցիալական քաղաքականության իր վերլուծությամբ և 1980-1990-ական թվականների վերջին սոցիալական ապահովագրման խորհրդատվական խորհրդում կատարած աշխատանքի համար։ Նոբելյան մրցանակի դափնեկիր՝ որոնողական համակարգերով շուկաների հետազոտման համար (2010)։


== Կենսագրություն ==
Փիթեր Դայմոնդը ծնվել է Նյու Յորք քաղաքում Ռուսական կայսրությունից և Ռումինիայից գաղթած հրեաների ընտանիքում։ Հայրը փաստաբան էր, մայրը՝ հաշվապահ։ Սովորել է Բրոնքսի ու Վուդմերի միջնակարգ դպրոցներում։
Մաթեմատիկայի բակալավրի աստիճանն ստացել է Յեյլի համալսարանում 1960 թ., իսկ գիտությունների թեկնածու աստիճանը՝ Մասաչուսեթսի տեխնոլոգիական ինստիտուտում 1963 թ.։ 1964-1965 թթ. եղել է Բերկլիի Կալիֆորնիայի համալսարանի պրոֆեսոր և դոցենտ։ 1966 թ. տեղափոխվել է Մասաչուսեթսի տեխնոլոգիական ինստիտուտ որպես պրոֆեսորի օգնական։ 1970 թ. նշանակվել է պրոֆեսոր, 1985-1986 թթ. զբաղեցրել է տնտեսագիտության դեպարտամենտի ղեկավարի պաշտոնը և 1997 թ. ստացել պրոֆեսորի կոչում։
1968 թ. Դայմոնդը ընտրվել է Էկոնոմետրիկ միության անդամ և զբաղեցրել նախագահի պաշտոնը։ 2003 թ. եղել է ԱՄՆ տնտեսագիտական ասոցիացիայի նախագահը։ 1978 թվականից ԱՄՆ գիտությունների և արվեստի ակադեմիայի, 1984 թվականից՝ Գիտությունների ազգային ակադեմիայի, իսկ 1988 թվականից՝ Սոցիալական ապահովագրության ազգային ակադեմիայի հիմնադիր անդամը։ 2008 թվականից Դայմոնդն ստացել է Ռոբերտ Բոլի մրցանակ՝ սոցիալական ապահովագրության ոլորտում զգալի ներդրումների համար։
Դայմոնդը սոցիալական ապահովագրության մասին գիրք («Սոցիալական ապահովության պահպանումը․ 2004 թվականի հավասարակշռված մոտեցում») է գրել Փիթեր Օրզագի հետ, ով նախագահ Օբամայի ղեկավարման բյուրոյի և բյուջեի նախկին տնօրենն էր։
2010 թ. ապրիլի 29-ին Դայմոնդը նախագահ Օբամայի կողմից հայտարարվեց Դաշնային ռեզերվային համակարգի ղեկավարման խորհրդի թափուր աշխատատեղի 3 թեկնածուներից մեկը։ Օգոստոսի 5-ին Սենատը քննեց Դայմոնդի թեկնածությունը, սակայն մերժեց վերջինիս։ Նախագահ Օբաման երկրորդ անգամ ներկայացրեց նրա թեկնածությունը սեպտեմբերի 13-ին։
Բեն Բերնանկեն, Դաշնային ռեզերվային համակարգի ներկայիս ղեկավարը, եղել է Դայմոնդի ուսանողը։
2010 թ. հոկտեմբերին Փիթեր Դայմոնդը Դեյլ Մորթենսենի հետ ստացել է Նոբելյան մրցանակ՝ որոնողական համակարգերով շուկաների հետազոտման համար։


== Ծանոթագրություններ ==


== Արտաքին հղումներ ==
Փիթեր Դայմոնդի հրապարակումները Archived 2010-06-07 at the Wayback Machine. (անգլ.)
Հարցազրույց Փիթեր Դայմոնդի հետ Archived 2010-10-12 at the Wayback Machine. (անգլ.)
Գարեգին Նժդեհի հուշարձան (Երևան)

Անվան այլ կիրառումների համար տե՛ս՝ Գարեգին Նժդեհի հուշարձան (այլ կիրառումներ)Գարեգին Նժդեհի հուշարձան, հայ պետական և ռազմական գործիչ Գարեգին Նժդեհին նվիրված հուշարձան Երևանում։ Գտնվում է Երևանի Կենտրոն վարչական շրջանում՝ Նալբանդյան-Արամի-Բուզանդի-Հանրապետության փողոցներին հարակից զբոսայգում։ Հուշարձանը տեղադրվել է 2016 թվականի մայիսի 25-ին, պաշտոնական բացումը կատարվել է նույն տարվա մայիսի 28-ին։


== Հեղինակներ ==
Քանդակագործներ՝ Գագիկ Ստեփանյան
Ճարտարապետ՝ Ասլան Մխիթարյան


== Տվյալներ ==
Արձանն ունի 5 մետր 70 սանտիմետր բարձրություն։


== Պատկերասրահ ==

		
		
		


== Տես նաև ==
Գարեգին Նժդեհի հուշարձան (Կապան)


== Ծանոթագրություններ ==


== Արտաքին հղումներ ==
Գարեգին Նժդեհի արձանը լուրջ արձան է, լուրջ վերաբերմունք է պահանջում
Գարեգին Նժդեհի արձանը կտեղադրվի Կառավարության երրորդ շենքի հարևանությամբ
Ուկրաինայի յոթ բնական հրաշալիքները

Ուկրաինայի յոթ բնական հրաշալիքներ (ուկրաիներեն՝  Сім природних чудес України), համաուկրաինական մրցույթ, որի նպատակն էր ընտրել Ուկրաինայի ամենահայտնի և եզակի բնական օբյեկտները՝ առանձնացնելով յոթ բնական հրաշալիքները։ Մրցույթն անց է կացվել 2007-2008 թվականներին՝ դառնալով նախորդ՝  «Ուկրաինայի յոթ հրաշալիքները» ծրագրի երկրորդ փուլը։ 
Ընտրված բնության օբյեկտները հանդիսանում են հատուկ պահպանվող տարածքներ, գտնվում են պետական վերահսկողության տակ և հասանելի են զբոսաշրջության համար։


== Տեղեկություն միջոցառման մասին ==
Միջոցառումն իրականացվել է ակցիայի ձևով՝ 2007 թվականին՝ ուկրաինացի քաղաքական գործիչ Նիկոլայ Տոմենկոյի նախաձեռնությամբ։ Ակցիայի կազմակերպիչների թվում են եղել Ուկրաինայի զբոսաշրջության և հանգստավայրերի պետական ​​ծառայությունը, Ուկրաինայի Գերագույն Ռադայի երիտասարդական քաղաքականության, սպորտի և զբոսաշրջության կոմիտեն, Ուկրաինայի ազգային ռադիոընկերությունը և այլ լրատվամիջոցներ։
Մրցույթն իրականացվել է գիտական ​​և փորձագիտական մակարդակով, որի աշխատանքների իրականացմանը ​​մեծապես աջակցել են Ուկրաինայի ՆԱՄ Երկրաբանական գիտությունների ինստիտուտը, Ուկրաինայի աշխարհագրական և երկրաբանական համալսարանների մասնագետները, ինչպես նաև՝ երկրաբանա-հետախուզական գործողություններ իրականացնող ձեռնարկությունները և ընկերությունները։
2008 թվականի մարտին հայտարարվել են «Ուկրաինայի յոթ բնական հրաշալիքները» անվանակարգի հավակնորդ 100 բնական հուշարձանները։ Նույն թվականի հուլիսի 7-ին փորձագետների կողմից ընտրվել և քվեարկության են դրվել 21 օբյեկտները։ 2008 թվականի օգոստոսի 21-ին ինտերնետային քվեարկությունից և փորձագիտական ​​գնահատումից հետո հայտարարվել են եզակի և յուրահատուկ ճանաչված 7 օբյեկտները։


== Լավագույն յոթ բնական հրաշալիքներ ==
Ասկանիա Նովա (Խերսոնի մարզ, կենսոլորտային արգելոց)
Դնեստրի կիրճ (Խմելնիցկու, Վիննիցայի, Իվանո-Ֆրանկովսկի և Տերնոպոլի մարզերի սահմաններում)
Մերձբուգյան գրանիտ - տափաստանային կենսոլորտային համալիր (լանդշաֆտային և կենսաբանական ուսումնասիրության տարածաշրջանային նշանակության ազգային պարկ, Նիկոլաևի մարզ )
Մարմարե քարանձավ(Ղրիմի ԻՀ)
«Պոդոլյան Տովտրաներ»(Խմելնիցկու մարզ, ազգային պարկ)
Սվիտյազ(Վոլինի մարզ, լիճ)
Սինևիր(Անդրկարպատյան մարզ, լիճ)


== Լավագույն 21 բնական հրաշալիքներ ==
Լավագույն 21 բնական հրաշալիքների շարքում են հայտնվել ազգային պարկերը, արգելոցները, բնության հուշարձանները, այդ թվում՝ ջրվեժներ, քարանձավներ, ծառատեսակներ, լճեր, կիրճեր, ճահճային և տափաստանային լանդշաֆտային գոտիներ և այլն։ 


== Ծանոթագրություններ ==


== Տես նաև ==
Ուկրաինայի բնության ազգային պարկերի ցանկ
Ուկրաինայի յոթ հրաշալիքներ
Գորնյացկի (Բելոկալիտվինսկի շրջան)

Գորնյացկի (ռուս.՝ Горняцкий), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Գորնյացկի գյուղական համայնքի վարչական կենտրոնն է։
2002 թվականի տվյալներով բնակչությունը կազմում է 9306 մարդ։
Ջրափնյա գծի պարադոքս

Ջրափնյա գծի պարադոքս, հակասական դիտողություն, համաձայն որի ցամաքի ջրափնյա գիծը չունի հստակ որորշված երկարություն և սահմաններ։ Դա կապված է ջրափնյա գծի ֆրակտալ յուրահատկությունների հետ։ Նման դիտողությունն առաջին անգամ կատարել է անգլիացի Լյուիս Ֆրայ Ռիչարդսոնը։


== Արտաքին հղումներ ==
Կանադայի ատլաս. ջրափնյա գիծը և ափի գիծը Archived 2012-10-10 at the Wayback Machine.
La costa infinita (animation of a coastline with fractal details)


== Ծանոթագրություններ ==
Վիե Պոնտ ան Օժ

Վիե Պոնտ ան Օժ (ֆր.՝ Vieux-Pont-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 297 մարդ, բնակչության խտությունը` 23.78 մարդ/կմ²։ Բնակավայրը զբաղեցնում է 12.49 կմ² տարածք։
2017 թվականի հունվարից Սեն Պիեռ սյուր Դիվ, Բուասե, Բրետվիլ սյուր Դիվ, Իևիլ, Միթուա, Մոնվիեթ, Լ'Ուդոն, Ուվիլ լա Բիեն Տուրնե, Սենտ Մարգերիտ դը Վիեթ, Սեն Ժորժ ան Օժ, Տիևիլ և Վոդլոժ համայնքների հետ միասին հանդիսանում է Սեն Պիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 35 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 188 աշխատունակ (15-64 տարեկան)  բնակիչ, որոնցից ակտիվ էին 140-ը, իսկ ոչ ակտիվները` 48։ Ակտիվության ցուցանիշը կազմում է 74,5 %։ 140 աշխատունակ մարդկանցից աշխատել է 127 անձ (67 տղամարդ և 60 կին)։ Գործազուրկ են եղել 13 անձ (6 տղամարդ և 7 կին)։ 48 անաշխատունակներից 12-ը եղել են աշակերտներ կամ ուսանողներ, 21-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տոյոհարա Տիկանոբու

Տոյոհարա Տիկանոբու (豊原周延, 1838[…], Էդո, Ճապոնիա - 1912[…]), ճապոնացի նկարիչ, Ուկիյո-է-ի վարպետ։


== Կենսագրություն և ստեղծագործություն ==
Տոյոհարա Տիկանոբուն ուկիյոյի զարգացման շրջանի վերջին նկարիչներից է եղել։ Հաշիմոտո Նաոյոսին (իսկական անունը) ծառայել է որպես Սակակիբարա տոհմի վասալ, որը պատկանել է Էկիգո նահանգում Տակադայի իշխանությանը։ Տոկուգավա Շոգունատի անկումից հետո Տոյոհարա Տիկանոբուն միացել է Շոգիտայի բանակին և մարտնչել է Ուենոյի ճակատամարտում։ Դրանից հետո նա միացել է ճապոնական ֆեոդալական ռազմական Տոկուգավա կառավարության  աջակիցներին Հակոդատեում, որտեղ նա մասնակցել է Հակոդատեի ճակատամարտին՝ պաշտպանելով Գորյոկակու նավահանգիստը Էնոմոտո Տակեակիի և Օտորի Կեյսուկեի ղեկավարությամբ։ Շոգիտայի հանձնումից հետո նա ձերբակալվել է Թակադայի իշխանությունում։
1875 թվականին Հաշիմոտո Թադայոշին որոշել է զբաղվել նկարչությամբ և այն սովորել է Էդոյում՝ Կանոյի դպրոցում, այնուհետև տարվելով փայտափորագրությամբ՝ ընդունվել է Տոյոհարա Կունիտիկիի արհեստանոց։ Ճապոնական սովորույթի համաձայն՝ նա վերցրել է ուսուցչի ազգանունը և կեղծանունը՝ սկսած նրա անվան վերջին հիերոգլիֆից։ Ի տարբերություն իր ուսուցչի թատերական թեմաների՝ Տոյոհարա Տիկանոբուի կտավների սյուժեները դարձել են Ճապոնիայի անցյալը և ժամանակակից կյանքը, ճապոնական առասպելաբանությունը, կանայք և երեխաները, 1894-1895 թվականների Չին-ճապոնական պատերազմի իրադարձություններից դրվագները։ 
Տոյոհարա Տիկանոբուն նաև փորագրել է կայսերական ընտանիքի և նրանց շրջապատի մարդկանց դիմանկարներ, ինչպես նաև Միկադո պալատում ապրող կանանց սովորույթների և վարքի՝ նախկինում արգելված թեմաներով փորագրություններ է կատարել։ Բացի այդ, նա պատկերել է Մեյձիի դարաշրջանի նոր միտումները. արիստոկրատներ՝ հագնված եվրոպական նորաձևությամբ, ճապոնացիների ճանապարհորդություններն արտասահման, եվրոպական նվագախմբի համերգ և այլն։ Նրա ստեղծագործությունների շարքերից առանձնանում են`«Ազնվական կանանց պատկերները Տոկուգավայի դարաշրջանում», «Էդոյի բարքերն ու սովորույթները»,  «Ձյուն, լուսին և ծաղիկներ»։


== Ծանոթագրություններ ==


== Գրականություն ==
«Մեծ ռուսական հանրագիտարան» և «Ճապոնիան այսօր» նախագիծը։


== Արտաքին հղումներ ==
Chikanobu Тиканобу: взгляд художника©
Chikanobu and Yoshitoshi Woodblock Prints
Ukiyo-e Prints by Toyohara Chikanobu
Biography of Toyohara Chikanobu, Artelino
Biography of Toyohara Chikanobu, Robyn Butin of Honolulu
Biography of Toyohara Chikanobu, Ukiyo-e.com
Hulu

Հուլու (hulu.com) կայք և բաժանորդագրության ծառայություն, առաջարկում է գովազդով հովանավորվող հասանելիություն, հոսքային հեռուստատեսային շոուներ, ֆիլմեր, թրեյլերներ, նկարահանումներ այնպիսի կազմակերպություններից ինչպիսիք են NBC, Fox, ABC, TBS և շատ այլ ստուդիաներ և հեռուստաալիքներ։
Hulu-ն ապահովում է Flash ձևաչափով տեսանյութեր, ներառյալ բազմաթիվ ֆիլմեր և շոուներ, որոնք հասանելի են 288p-ում, 360p-ում, 480p-ում և երբեմն 720p-ում կամ 1080p HD-ում։ Hulu-ն տրամադրում է նաև ինտեգրված ծառայություններ AOL, MSN, Myspace, Facebook, Yahoo! և Comcast xfinity TV կայքերի հետ։ 2011 թվականին կայքն առաջադրվել է Webby Awards մրցանակի։
Ի սկզբանե սկսելով գոյությունը որպես սինդիկացիայի ծառայություն՝ Hulu-ն 2011 թվականին սկսել է օրիգինալ ծրագրերի արտադրություն։ 2014 թվականին նկատվել է ծառայության աճ ՝ «Տաք կանայք» պարոդիական կատակերգության թողարկմամբ, իսկ հաջորդ տարի՝ «Բարդ մարդիկ», «Օբշագայի կուրատորներ» կատակերգությունները անվանակարգված «Ոսկե գլոբուս»-ում։ Օրիգինալ դրամատիկական սերիալների թվում են «Արևելյան Լոս խայ» (2013 թվականից), «11.22.63» (2016 թվականից), «Ճանապարհ» (2016 թվականից), «Աղախնի պատմվածքը» (2017 թվականից) սերիալները։ Hulu-ն ցույց է տալիս նաև «Մինդի նախագիծը», որը տեղափոխվել է Fox-ից և «Նեշվիլ»-ից (ABC-ի հետ)։


== Տե'ս նաև ==
Netflix
Комсток, Бет


== Ծանորագրություներ ==


== Արտաքին հղումներ ==
Hulu.com сайт
Հնդկական գիշերաչղջիկ

Հնդկական գիշերաչղջիկ (լատ.՝ Myotis sodalis), չղջիկների ենթակարգի հարթաքիթ չղջիկների ընտանիքի չղջիկ, որը տարածված է Հյուսիսային Ամերիկայում։
Ամռան ամիսներին այս չղջիկներն ապրում են Ամերիկայի Միացյալ Նահանգների ողջ արևելքում։ Ձմռանը նրանք  խմբավորվում ու ձմեռում են միայն մի քանի քարանձավներում։ Նրանք ապրում են սաղարթախիտ անտառներում, դաշտերում և մարգագետիններում։ Միջատակեր է, ուտում է ինչպես ցամաքային, այնպես էլ ջրային թռչող միջատներ, ինչպիսիք են ցեցերը, բզեզները, մոծակները և մժեղները։
7,5 գրամ քաշով էգերն ավելի մեծ են, քան 7,1 գրամ քաշով արուները (սեռական դիմորֆիզմ)։ Մորթին մոխրագույն, սև կամ շագանակագույն է։


== Պատկերասրահ ==

		
		
		
		
		
		
		
		
		


== Ծանոթագրություններ ==
Սինկրետիզմ

Սինկրետիզմ (լատ.՝ syncretismus, от հուն․՝ συγκρητισμός - միացում կամ «Կրետեի քաղաքների դաշնություն»), տարասեռ փիլիսոփայական սկզբունքների համադրություն մեկ համակարգում՝ առանց դրանց միավորման։:

Որևէ երևույթի նախնական, չզարգացած վիճակին բնորոշ ոչ մասնատվածությունը (օրինակ, նախնադարյան մշակույթի արվեստը, երբ երաժշտությունը, երգը, պարը, պոեզիան մեկը մյուսից բաժանված չէին, երեխայի զարգացման վաղ շրջանի հոգեկան ֆունկցիաների ոչ մասնատվածությունը և այլն)։
Անհամասեռ տարրերի ոչ օրգանական միացումն ու զուգակցումը, ինչպես օրինակ, հելլենիզմի դարաշրջանում կրոնական սինկրետիզմը հանդես է գալիս տարբեր կրոնական ուսմունքների ու հավատալիքների տարրերի զուգակցման ու միաձուլման ձևով։
Փիլիսոփայության մեջ սինկրետիզմը էկլեկտիկայի տարատեսակությունն է։


== Ստուգաբանություն ==
Առաջին անգամ արձանագրվել է 1610-1620 թվականներին նոր լատիներեն` syncretismus բառից, հունարեն` synkrētismós «կրետացիների միություն» արտահայտությունից, այսինքն՝ երկու հակառակորդ կողմերի միավորված ճակատ ընդդեմ ընդհանուր թշնամու, synkrēt(ízein) «համադաշնություն կազմել» + -ismos գոյական վերջածանց։


=== Փիլիսոփայությունում ===
Սինկրետիզմը փիլիսոփայական տարասեռ սկզբունքների համակցություն է մեկ համակարգում՝ առանց դրանց միավորման։


=== Արվեստում ===
Սինկրետիզմը արվեստում «անհամեմատելի» մտածելակերպի և հայացքների համադրություն կամ միաձուլում է։


=== Լեզվաբանությունում ===
Սինկրետիզմը լեզվաբանությունում մի քանի իմաստների կամ իմաստային բաղադրիչների մեկ ձևի մշտական ​​կապն է՝ բաժանված տարբեր ձևերի միջև։


=== Կրոնում ===
Կրոնական սինկրետիզմը տարասեռ վարդապետական և կրոնական դրույթների համակցություն է։


== Ծանոթագրություններ ==
Դանկովկա (գյուղ, Տուլչինի շրջան)

Անվան այլ կիրառումների համար տե՛ս՝ ԴանկովկաԴանկովկա (ուկրաիներեն՝ Даньківка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1988 թվականին։
2001 թվականի տվյալներով Դանկովկա գյուղում բնակվում էր 438 մարդ։ Բնակավայրը զբաղեցնում է 2,2 կմ² տարածք։ Բնակչության խտությունը կազմում էր 199,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
673

673 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 673 թվականն է, 
VII դարի 73-րդ տարին։


== Դեպքեր ==


== Ծնունդներ ==


== Մահեր ==
Կաստռե

Կաստռե (էստ․՝ Kastre), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստարոշեյկա

Ստարոշեյկա (ուկրաիներեն՝ Старошийка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Ստարոշեյկա գյուղում բնակվում էր 306 մարդ։ Բնակավայրը զբաղեցնում է 1916 կմ² տարածք։ Բնակչության խտությունը կազմում էր 159,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (874)

Ժողովածու (874), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 874 թվի տակ։ Ձեռագիրը գրվել է 1764-1765 թվականներին Խաչատուր Կոստանդնուպոլսեցի գրիչի կողմից, Կոստանդնուպոլսում։ Ստացողը եղել է Խաչատուր Կոստանդնուպոլսեցին։ Գրված է թղթի վրա, որը ունի 17x10,3 սմ չափս։ Ձեռագիրը կազմված է 205 թերթից։ Գրված է միասյունով, նոտրգիրով։ Կազմը`կաշեպատ տախտակ դրոշմազարդ։ Հիշատակարաններ՝ 117ա, 177բ, հետագայի՝ աստառ Բ (1776 թ․), կնիք՝ 13ա (1770 թ․, Ղունկիանոս վարդապետ)։


== Բովանդակություն ==
Սիմոն Ջուղայեցո մեկնություն Պրոկղի
Մխիթար Սեբաստացո Ճարտասանություն
Գիրք վասն բարվոք կենցաղավարելոյ, որ կոչի Գատօն
Պարզատոմար
Գրիգոր Մագիստրոսի Չափարերականք


== Ծանոթագրություններ ==
FreeCAD

FreeCAD, անվճար, բաց կոդով ընդհանուր նշանակության եռաչափ համակարգչային դիզայնի և շինությունների տեղեկատվական մոդելավորման համակարգչային ծրագիր, որն օգտագործում է վերջնական տարրերի մեթոդը։ 
FreeCAD ծրագիրը նախատեսված է մեքենաշինության համար, սակայն օգտագործվում է շատ տարբեր նախագծային նպատակներով, օրինակ` ճարտարապետության և էլեկտրատեխնիկայի նախագծման համար։ Քանի որ ծրագիրը բաց կոդով է, օգտագործողները կարող են ընդարձակել դրա ֆունկցիոնալությունը` օգտագործելով Python ծրագրավորման լեզուն


== Յուրահատկություններ ==

FreeCAD ծրագրում օգտագործվում են գործիքներ որոնք բնորոշ են ճարտարապետական և մեքենաշինական նախագծային ծրագրերին։ Այն պարամետիկ մոդելավորման ծրագիր է, ինչը հեշտացնում է դրա հավելյալ ֆունկցիոնալությունը։
Ինչպես և շատ այլ եռաչափ համակարգչային մոդելավորման ծրագրեր, FreeCAD-ը ևս ունի երկչափ բաղադրիչ, թեև դա ծրագրի գլխավոր գործառույթներից չէ։
FreeCAD ծրագիրն օգտագործում է բաց կոդով գրադարաններ տարբեր հարթակներից, ինչպես նաև` կարող է օգտագործվել որպես գրադարան այլ ծրագրերի համար։
FreeCAD ծրագիրն ունի իր ուրույն ֆայլային ձևաչափը՝ .FCStd (FreeCAD Standard file format)։ Դա ստանդարտ սեղմված ձևաչափ է, որն իրար հետ է պահում ֆայլերը՝ հատուկ կառուցվածքով։ Բացի այդ ձևաչափը FreeCAD-ը թույլ է տալիս նաև աշխատել  DXF, SVG, STEP, IGES, STL, OBJ, DAE, SCAD, IV և IFC ձևաչափերով։
DWG ձևաչափը` լիցենզավորման պատճառով խնդրահարույց է FreeCAD ծրագրի համար և հիմնականում անհամատեղելի է դրա հետ։


== Թողարկումներ ==


== Տես նաև ==
CAD
Համակարգչային գրաֆիկա


== Ծանոթագրություններ ==
Սկատ (ԱԹՍ)

«Սկատ» (ռուս.՝ Скат), հետախուզական և հարվածային անօդաչու թռչող սարք, նախագծվում էր ՄիԳ կազմակերպության և «Կլիմով» ԲԲԸ-ի կողմից։ Առաջին անգամ ներկայացվել է ՄԱԿՍ-2007 ավիա-ցուցահանդեսի ժամանակ, մակետի տեսքով։

ՄԻԳ կազմակերպության գլխավոր տնօրեն Սերգեյ Կորոտկովի հայտարարության համաձայն «Սկատ» ԱԹՍ-ի նախագծողական աշխատանքները կանգնեցված են։ Ռուսաստանի Պաշտպանության նախարարության որոշման համաձայն, համապատասխան մրցույթի արդյունքներով, հարվածային անօդաչու թռչող սարքի հիմնական նախագծող է ընտրվել «Սուխոյ»-ի նախագծողական բյուրոն։ Սակայն «Սկատ»-ի նախագծման ժամանակ ստեղծված փորձը կկիրառվի «Սուխոյի» ԱԹՍ-ների ընտանիքի նախագծման ժամանակ, և ՄիԳ-ը կմասնակցի այս աշխատանքներին։ Նախագիծը կանգնեցվել էր ֆինանսավորման բացակայության հետ կապված։
2015 թվականի դեկտեմբերի 22-ին Վեդոմոստի թերթին տված հարցազրույցում ՄիԳ կազմակերպության ղեկավար Սերգեյ Կորոտկովը ասաց, որ աշխատանքները «Սկատ»-ի ուղղությամբ շարունակվում են։ Աշխատանքները շարունակվում են ՑԱԳԻ-ի հետ համատեղ։ Ֆինանսավորումը իրականացնում է Ռուսաստանի Արդյունաբերության և առևտրի նախարարությունը։


== Կիրառում ==
Ռազմական հետախուզություն
Վերգետնյա նշանակետերի խոցում ավիացիոն ռումբերով և կառավարվող հրթիռներով
Ռադիոտեղորոշման համակարգերի ոչնչացում


== Տես նաև ==
ԲԱՍ-62


== Ծանոթագրություններ ==


== Արտաքին հղումներ ==
Մարտական անօդաչու թռչող սարք «Սկատ» bp-la.ru կայքում (ռուս.)
Սարքի լուսանկարներ Archived 2010-01-31 at the Wayback Machine. «pilot.strizhi.info» բլոգում (ռուս.)
«Սկատ» սարքի մասին Archived 2009-01-09 at the Wayback Machine. տեսահոլովակ «pilot.strizhi.info» բլոգում (ռուս.)
Սմեժնոե

Սմեժնոե (ուկրաիներեն՝ Суміжне, Ղրիմի թաթարերեն՝ Mollalar), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Մոլլալար։
2001 թվականի տվյալներով Սմեժնոե գյուղում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շչորսի փողոց (այլ կիրառումներ)

Շչորսի փողոց հասկացությունը կարող է վերաբերել.

Շչորսի փողոց (Յալթա)
Շչորսի փողոց (Կրասնի Սուլին)
Պերճ Աշճյան

Պերճ Օնիկի Աշճյան (նոյեմբերի 27, 1924(1924-11-27), Կոնստանցա, Ռումինիա), հայ նյարդաբան։ Բժշկական գիտությունների դոկտոր (1951), պրոֆեսոր (1951)։


== Կենսագրություն ==
1949 թվականին ավարտել է Կլուժ Նապոկայի համալսարանի բժշկական ֆակուլտետը։ 1966 թվականից եղել է Տըրգու Մյուրեշի համալսարանի բժշկական ֆակուլտետի նյարդաբանության կլինիկայի աշխատակից, բժշկադեղագործական կենտրոնի նյարդաբանության դասախոս։
Աշխատանքները վերաբերում են էպիլեպսիայի, նյարդամկանային հիվանդությունների, բնականոն և ախտաբանական պայմաններում մկանային համակարգի էլեկտրական պոտենցիալների, ինչպես նաև կաթվածային կոմայի ժամանակ կլինիկական մահվան ուսումնասիրություններին։


== Ծանոթագրություններ ==
Նովայա Սլոբոդա (գյուղ, Սոկիրյանիի շրջան)

Անվան այլ կիրառումների համար տե՛ս՝ Նովայա ՍլոբոդաՆովայա Սլոբոդա (ուկրաիներեն՝ Нова Слобода), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Նովայա Սլոբոդա գյուղում բնակվում էր 238 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիգետիկ (այլ կիրառումներ)

Ալիգետիկ, կարող է վերաբերել՝

Ալիգետիկ - գյուղ Արևմտյան Հայաստանում, Բիթլիսի վիլայեթի Բուլանըխի գավառակում
Ալիգետիկ - գյուղ Արևմտյան Հայաստանում, Բիթլիսի վիլայեթի Մշո գավառում
Վալենտ Սինկովիչ

Վալենտ Սինկովիչ (խորվ.՝ Valent Sinković, օգոստոսի 2, 1988(1988-08-02), Զագրեբ, Խորվաթիայի Սոցիալիստական Հանրապետություն, ՀՍՖՀ), խորվաթ թիավար, Օլիմպիական խաղերի կրկնակի չեմպիոն (2016, 2020), 2012 թվականի Օլիմպիական խաղերի արծաթե մեդալակիր, աշխարհի հնգակի չեմպիոն։


== Սպորտային կենսագրություն ==
Սկզբում Վալենտը խաղացել է ֆուտբոլ, սակայն ոտքի վնասվածքից հետո միացել է իր եղբայրներին՝ Մատիային և Մարտինին, որոնք զբաղվում էին թիավարումով։ 2004 թվականից Վալենտը սկսել է հանդես գալ աշխարհի պատանեկան առաջնություններում։ 2006 թվականին Սինկովիչը Դամիր Մարտինի հետ դարձել է պատանիների աշխարհի առաջնության արծաթե մեդալակիր։ 2008 թվականին Վալենտը կրտսեր եղբոր՝ Մարտինի հետ հասել է Եվրոպայի մեծահասակների առաջնության եզրափակիչ և այնտեղ գրավել 5-րդ տեղը։ 2009 թվականի աշխարհի առաջնությունում Սենկևիչ եղբայրները չորստեղանոցների մրցաշարում դարձել են 4-րդը։
2010 թվականի սեպտեմբերին Սինկովիչը դարձել է Եվրոպայի առաջնության արծաթե մրցանակակիր չորստեղանոցների մրցումներում։ Աշխարհի առաջնություններում առաջին խոշոր հաջողությանը Սինկովիչը հասել է 2010 թվականի նոյեմբերին, երբ չորստեղանոց թիմի կազմում դարձել է աշխարհի չեմպիոն։ Վալենտի հետ ոսկե մեդալ է նվաճել նաև Մարտինը։ Հաջորդ տարի խորվաթ թիավարները դարձյալ հայտնվել են աշխարհի առաջնության մրցանակակիրների շարքում՝ վերջնագծին հասնելով երրորդը։
2012 թվականին Վալենտը քառյակի կազմում մասնակցել է Լոնդոնի Ամառային օլիմպիական խաղերին։ Եվ նախնական փուլում, և մրցումների կիսաեզրափակիչում խորվաթ անձնակազմն առաջինն է հասել եզրագծին։ Եզրափակչի հենց սկզբից առաջ է անցել Գերմանիայի հավաքականը, որը յուրաքանչյուր մետրի հետ միայն մեծացրել է իր առավելությունը և արդյունքում գրավել է առաջին հորիզոնականը։ Խորվաթական քառյակն ամբողջ մրցատարածության ընթացքում երկրորդ տեղի համար պայքարել է ավստրալիացիների հետ։ Եզրափակչում Սինկովիչը խաղընկերների հետ 0,44 վ-ով առաջ է անցել Ավստրալիայի հավաքականից և դարձել խաղերի արծաթե մեդալակիր։ Երկու ամիս անց Սինկովիչ եղբայրները զույգով դարձել են Եվրոպայի չեմպիոններ։
2013 թվականի աշխարհի առաջնությունում Սինկովիչը չորս զույգերի կազմում երկրորդ անգամ նվաճել է ոսկե մեդալ։ 2014 թվականին աշխարհի առաջնությունում Վալենտն ու Մարտինն առաջին անգամ հանդես են եկել զույգով աշխարհի առաջնություններում։ Մրցումների արդյունքում խորվաթ թիավարները մեծ առավելությամբ հաղթել են եզրափակչում։ 2015 թվականի աշխարհի առաջնությունում Սինկովիչ եղբայրները պաշտպանել են կրկնակի չեմպիոնական տիտղոսը՝ դառնալով աշխարհի քառակի չեմպիոն։
2016 թվականի Օլիմպիական խաղերում Սինկովիչը  (զույգով) նվաճել է ոսկե մեդալ։ 2020 թվականի Տոկիոյի Օլիմպիական խաղերում նույնպես արժանացել է ոսկե մեդալի։


== Ընտանիք ==
Ավագ եղբայրը՝ Մատիան է, կրտսեր եղբայրը՝ Մարտին Սինկովիչը, Օլիմպիական խաղերի կրկնակի չեմպիոն (2016 և 2020), աշխարհի բազմակի չեմպիոն (ակադեմիական թիավարում)։
Կինը՝ Անտոնելա (ամուսնացել են 2017 թվականին)։


== Ծանոթագրություններ ==


== Արտաքին հղումներ ==
Վալենտ Սինկովիչ – օլիմպիական վիճակագրությունը Sports-Reference.com կայքում (անգլ.)
Վալենտ Սինկովիչի էջը 2012 թվականի Ամառային օլիմպիական խաղերի պաշտոնական կայքում
Տագանրոգի գանձատուն

Տագանրոգի գանձատուն  (ռուս.՝ Дом таганрогского казначейства), երկհարկանի շինություն Ռոստովի մարզի Տագանրոգ քաղաքում։ 1992 թվականի նոյեմբերի 18-ի № 301 որոշմամբ ճանաչվել է որպես տարածաշրջանային մշակութային ժառանգության օբյեկտ։
Հասցեն` ք. Տագանրոգ, Հունական փողոց 86։


== Պատմություն ==
Երկհարկանի աղյուսե տուն Տագանրոգ քաղաքի Հունական փողոցի 86 հասցեում, որը կառուցվել է 1830-ական թվականներին։ 1871 թվականին այս տունը զբաղեցնում էր Ազով-Դոնյան Առևտրային բանկը։ Տան առաջին սեփականատերերի թվում է եղել Իտալիայի հպատակ երաժիշտ Ռուոկոն, որի տանը հաճախ հյուրընկալում էին հյուրախաղերով շրջագայող օպերային արտիստներն ու երաժիշտները։ 1873-1975 թվականներին տունը պատկանել է գնդապետ, հետագայում գեներալ-մայոր Ալեքսանդր Գավրիլովիչ Ռեմին։ Նրանից հետո՝ 1880-ականներին, տունն անցել է տոհմական պատվավոր քաղաքացի Դմիտրի Կանդոյանակիմ՝ Իվան Կանդոյանակի ժառանգին, ով 1811 թվականին Ալեքսանդր I-ի հրամանով Տագանրոգում ստացավ 110 դեսյատին հողատարածք։ 1880-ական թվականների վերջից սկսած տան սեփականության իրավունքը բաժին է հասել պետական խորհրդական, բարերար, աղքատ քաղաքացիներին օգնող Յակով Սոլոմոնովիչ Պոլյակովին։ 1898-1915 թվականներին այս տան մեջ է  գտնվել Շրջանային գանձարանը։ 1910-ական թվականներին այստեղ է գտնվել հարկային ներկայացուցչությունը և 881 հերթական համարով պետական խնայողական բանկը։ Այս խնայբանկի ղեկավար Եվգենի Պավլովիչ Պրոկոֆևն իր ընտանիքի հետ ապրել է նույն տանը։
Ներկայումս կառույցը բնակելի շինություն է, որի բակի հավելյալ հատվածում է տեղակայված Տեխնիկական գույքագրման բյուրոն (БТИ):


== Ճարտարապետություն ==
Տունը կառուցվել է նեոկլասիցիզմի ճարտարապետական ոճով։ Նրա շքամուտքի վերևի մասում ամրացվեց մի ծածկ, որը հենված էր մետաղյա նրբակերտ սյուների վրա։ Երկրորդ հարկի ճակատը զարդարված էր քառանկյուն հարթ որմնասյուներով, իսկ պատուհանները՝ պատուհանագոգի քիվերով։ Հարկերը բաժանված են միջհարկային քիվով։ Շենքի անկյունները շարված են կոպտատաշ քարով։ Քիվերի հենման մասերում կային ատամնձև զարդանախշեր։ Շենքի պատուհանները վերակառուցվել են զույգ կիսաշրջանակներից թողնվել է մեկը, հանվել է մետաղական ճաղաշարի ցանցը։ Կենտրոնում նախկինում ճաղաշարի վրա տեղադրված է եղել զինանշան։ Մետաղյա նրբակերտ սյուները փոխարինվեցին փայտե սյուներով։
Շենքը դասվում է տարածաշրջանային նշանակության մշակութային հուշարձանների շարքին։


== Գրականություն ==
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0


== Արտաքին հղումներ ==
Таганрог ул. Греческая, 86 Archived 2014-03-25 at the Wayback Machine.